Naslov rada (hrvatski i engleski)

1. autor,a\* 2. autor,b 3. autor,a 4. Autorb i 5. autorc

aInstitucija/tvrtka 1. i 3. autora, država (hrvatski i engleski)

bInstitucija/tvrtka 2. i 4. autora, država (hrvatski i engleski)

cInstitucija/tvrtka 5. autora, država (hrvatski i engleski)

\*Autor za dopisivanje: ime i prezime, titula, e-pošta

Sažetak

Radu mora prethoditi sažetak u kojemu autor ukratko opisuje cilj rada, metodologiju i dobivene rezultate. Duljina sažetka može biti između 200 i 250 riječi.

**Ključne riječi:** autor treba navesti 5 – 7 ključnih riječi kojima se opisuju glavne točke rada

Abstract

The paper must be preceded by an abstract in which the author briefly describes the aim of the work, the methodology and the obtained results. The length of the summary can be between 200 and 250 words.

**Key words:** the author must formulate 5 to 7 key words that describe main points of the paper

**Grafički sažetak**

Grafički sažetak (min 300 dpi, max 7 cm x 13 cm) je jedinstven, sažet, slikovni i vizualni sažetak glavnih rezultata istraživanja. Grafički sažetak treba privući pažnju čitatelja i, zajedno s naslovom rada, treba čitatelju pružiti brzi vizualni dojam o suštini rada. To može biti slika iz istraživanja ili slika posebno dizajnirana za tu svrhu, koja sumira rezultate kako bi čitatelj dobio jasan uvid u istraživanje i rezultate.

<https://www.elsevier.com/authors/journal-authors/graphical-abstract>

1. Uvod

Radi konciznosti rad bi trebalo podijeliti na sljedeća poglavlja:

* *Sažetak i Summary*
* *Uvod*
* *Eksperimentalni dio*
* *Rezultati i rasprava*
* *Zaključak*
* *Popis kratica i simbola*
* *Literatura*

Tekst rada treba pisati na formatu **stranice** **A4** s **marginama od 25 mm** u fontu 12 pt Times New Roman s razmakom između **redova 1,5**. Tekst je potrebno pisati u jednom stupcu s obostranim poravnanjem teksta. Ovako pripremljen tekst olakšat će postupak recenzije i lektoriranja. Nakon naslova rada, te hrv. i eng. sažetka, rad započeti s Uvodom. U Uvodu je potrebno opisati problem ili temu koja se obrađuje u radu. Naslovi poglavlja trebaju imati lijevo poravnanje i pisati ih u 12 pt Times New Roman bold.

Dokumente treba izraditi u Microsoft Word formatu (.doc ili .docx) i dostaviti u digitalnom obliku na e-mail adresu: **hdki-skupovi@hdki.hr**.

***Napomena***: *Nakon što pošaljete rad, u roku od dva dana morate dobiti povratnu informaciju od tajnika da je zaprimio vaš rad.*

1.1. Druga razina naslova (12 pt Times New Roman bold italic)

Naslove potpoglavlja pisati u ***12 pt Times New Roman bold italic***, a ostali tekst u 12 pt Times New Roman.

2. Eksperimentalni dio

2.1. Matematičke formule i jednadžbe

Sve formule i jednadžbe trebaju biti jasno napisane u tekstu, označene brojem u zagradi na desnoj strani, npr.

|  |  |
| --- | --- |
|  | (1) |

Objašnjenje upotrijebljenih oznaka navesti iza jednadžbe. Pozivati se na jednadžbe u tekstu pomoću okruglih zagrada, kao npr. ...iz jedn. (1) slijedi...

2.2 Tablice

Tablice trebaju biti sastavni dio teksta, može se upotrijebiti i manji font (npr. 10 pt). Poravnavaju se na stranici lijevo. Potrebno ih je označiti brojevima te opisati tekstom (hrvatski i engleski) i to iznad, kao npr.

*Tablica 1 –* Potpis iznad tablice

*Table 1 –* Title of table

|  |  |  |
| --- | --- | --- |
| KomponenteComponents | B20 | B10 |
| ugljikovodici CH, %hydrocarbons CH, % | −11,09 | −56,3 |
| krute čestice, %solid particles, % | −18,0 | −55,4 |
| CO, % | −13 | −43 |
| CO2, % | −16 | −78 |

Riječ “Tablica br. / Table No.” treba biti u *kurzivu*.

2.3 Slike, fotografije, dijagrami

Slike, fotografije i dijagrami također trebaju biti sastavni dio teksta, smještaju se u sredini stranice. Potrebno ih je označiti brojevima te opisati tekstom i to ispod. Likovni prilozi (dijagrami, crteži, fotografije itd.) mogu biti crno-bijeli ili u boji, u formatima JPG, TIFF ili BMP te razlučivosti 300 dpi. Vektorske grafike treba priložiti u vektorskom formatu (wmf, emf, svg) ili pretvoriti u JPG, TIFF ili BMP format te ih uklopiti u sadržaj teksta, ali i dostaviti zasebno uz rad. Fotografije, ako ih ima u tekstu, trebaju biti kvalitetno priređene. Svi likovni prilozi i tablice moraju imati naslov, biti numerirani i pozicionirani u članku te moraju imati opise i potpise na hrvatskom i engleskom. Riječ “Slika br. / Fig. No.” treba biti u *kurzivu*.



*Slika 1* – Potpis ispod slike

*Fig. 1* – Title of figure

Poželjno je da slike/fotografije/dijagrami budu širine do 86 mm (do širine jednog stupca u časopisu) ili do 177 mm (do širine dva stupca u časopisu). Veličina fonta unutar tako formatirane slike/fotografije/dijagrama treba iznositi 9 pt.

3. Rezultati i rasprava (ostale važne informacije)

Znanstveno-stručni radovi moraju biti izvorni i neobjavljeni te se ne smiju istodobno nuditi drugim časopisima, kongresima, konferencijama i sl. Autor je odgovoran za izneseni sadržaj te za ishođenje eventualno potrebnih suglasnosti vezanih uz objavljivanje pojedinih podataka. Autor može predložiti kategorizaciju članka i dva potencijalna recenzenta, a odluku o tome donosi Urednički odbor.

Autori mogu poslati radove na hrvatskom ili engleskom jeziku. Odluku o prihvaćanju zaprimljenog rada te njegovoj kategorizaciji donijet će Znanstveni odbor na temelju recenzija.

3.1. Opseg rada

Znanstveni i stručni članci mogu biti veličine do 10–15 računalom pisanih stranica, a dulji samo uz odobrenje Uredništva časopisa. Rad je potrebno pripremiti u DOC (MS Word) i PDF (Portable Document Format) verziji.

3.2. Nomenklatura i jedinice

Nomenklatura i terminologija iz područja kemije i kemijskog inženjerstva treba biti u skladu s međunarodno prihvaćenim pravilima.

4. Zaključak

U zaključku je potrebno navesti postignute rezultate opisane u radu i istaknuti efikasnost upotrijebljene metode. Navesti eventualna ograničenja opisanog postupka, mogućnost i područje primjene dobivenih rezultata. Zaključak ne smije biti ponavljanje sadržaja prošlih odjeljaka već treba proizaći iz tumačenja rezultata i njihove usporedbe s postojećim značajnim spoznajama na tom području.

ZAHVALA

Kratka zahvala može biti iznesena između zaključka i literature. Zahvala za financijsku potporu istraživanju te priznanja za doprinos kolegama koji nisu uključeni u autorstvo ovog rada također se iznosi u ovom poglavlju.

Popis kratica i simbola/List of abbreviations and symbols

Autori uz sažetke moraju priložiti i popis kratica i simbola (na hrvatskom i engleskom jeziku) usklađen prema međunarodnim preporukama (npr. IUPAC, IUPAP, ISO).

Literatura/References

Naziv ovog poglavlja ne treba biti numeriran. Za navod u tekstu upotrebljavati brojeve u eksponentima bez razmaka, kao npr: 1,2. Literaturni navodi se pozicioniraju iza interpunkcijskih znakova. Imena citiranih autora navode se u kurzivu (npr. *P. Kittilsen et al.*1). Literaturu treba svrstati onim redoslijedom kojim se navodi u tekstu, tj. prvi navod u tekstu treba biti usklađen s prvim navodom u poglavlju *Literatura*. Literatura se nalazi na kraju rada i pojedini navod se formira na sljedeći način: inicijal imena i prezime autora (*kurziv*), naslov rada, naziv (kratica) časopisa ili knjige, volumen izdanja (**bold**), broj izdanja (u zagradi), godina izdanja (u zagradi), broj stranica (od–do) i DOI broj (ako postoji). Primjer oblikovanja navoda literature dan je u sljedećim primjerima:

Primjer citiranja časopisa:

1. *P. Kittilsen, H. F. Svendsen*, Three-level mass-transfer model for the heterogeneous polymerization of olefins, J. Appl. Polym. Sci. **91** (2004) 2158–2167, doi: <https://doi.org/10.1002/app.13338>.

Primjer citiranja patenata:

1. *J. Ehrenfreund* (Ciba Geigy A.-G.), Eur. Pat. Appl. 22748, 21 Jan 1981; C. A. **95** (1981) 7078b.

Primjer citiranja knjige:

1. *W. Mehl, J. M. Hale*, Insulator Reactions, u P. Delahay and C. W. Tobias (ur.), Advances in Electrochemistry and Electrochemical Engineering. Vol. 6, Interscience Publ., New York, 1967, str. 399–458.

Primjer citiranja internetskog izvora:

1. URL: <http://www.oreillynet.com/pub/a/oreilly/tim/news/2005/09/30/what-is-web-20.html?page=1> (29. 2. 2009.)